
REFERAT


Analizând adresa societății ECOMINERAL RESOURCES S.R.L.                  nr. 42/30.06.2023 înregistrată la Primăria orașului Boldești-Scăeni sub                    nr. 11925/30.06.2023 prin care solicită un acord pentru transportul agregatelor minerale, am constat următoarele:
-S.C. ECOMINERAL RESOURCES S.R.L. a obținut:
1) Certificatele de urbanism nr. 218, 219, 220 / 21.12.2022 și nr. 8 / 16.01.2023 cu scopul “AMENAJARE IAZ PISCICOL CU EXPLOATAREA AGREGATELOR MINERALE” pentru terenurile identificate la nr. cad. /CF nr. 73, 74, 75, 5 și 6,  proprietatea societății ECOFERM S.R.L. pentru care societatea ECOMINERAL RESOURCES S.R.L. deține un drept de folosință potrivit contractului de superficie autentificat de S.P.N. EQUITAS sub nr. 4624 / 14.12.2022.
2) Certificatele de urbanism nr. 71, 72, 73, 74 / 28.04.2023 cu scopul “EXPLOATARE AGREGATE  MINERALE CU PREDARE ÎN CIRCUITUL AGRICOL” pentru terenurile identificate la nr. cad. /CF nr. 33, 9, 10, 27262 și 27263,  proprietatea societății ECOFERM S.R.L. pentru care societatea ECOMINERAL RESOURCES S.R.L. deține un drept de folosință potrivit contractului de superficie autentificat de S.P.N. EQUITAS sub nr. 1019 / 30.03.2023.
-în vederea autorizării exploatărilor ce fac obiectul certificatelor de urbanism prezentate mai sus, este necesară obținerea avizelor de la Agenția Națională pentru Resurse Minerale
-conform prevederilor art. 28 alin (4) din Legea minelor nr. 85/2003 actualizată la zi „la depunerea documentelor pentru obţinerea sau reînnoirea licenţelor/permiselor de exploatare, solicitanţii vor prezenta un acord de reabilitare încheiat cu autorităţile administraţiei publice locale pentru cazurile în care transportul rutier al resurselor minerale afectează infrastructura rutieră şi clădirile adiacente din localităţile urbane sau rurale respective.”
-pentru exploatarea agregatelor minerale S.C. ECOMINERAL RESOURCES S.R.L. solicită încheierea unui acord de reabilitare a drumului de exploatare identificat la nr. cad /CF nr. 16 și a drumului identificat la nr. cad /CF nr. 23895  (strada Poligonului) ce fac parte din traseul propus în planșa anexă la cerere ce cuprinde următoarele tronsoane:
1) Tronson din drumul de exploatare  identificat la nr. cad /CF nr. 16, domeniul public al orașului Boldești-Scăeni 
2) Terenuri identificate la nr. cad /CF nr. 37 și 36  propietate privată persone fizice și juridice 
3) Teren identificat la nr. cad /CF nr. 19 domeniul public al satatului aflat în adminitrarea ANIF
4) Teren identificat la nr. cad /CF nr. 27240  propietatea S.C. ECOFERM S.R.L. pentru care S.C. ECOMINERAL S.R.L. deține un drept de folosință
5) Teren identificat la nr. cad /CF nr. 23 domeniul public al satatului aflat în adminitrarea ANIF
6) Tronson din drumul identificat la nr. cad /CF nr. 23895 (strada Poligonului), domeniul public al orașului Boldești-Scăeni 
7) Tronson din drumul identificat la nr. cad /CF nr. 27176 (șoseaua                 Ploiești-Văleini / DN1A) domeniul public al satatului aflat în adminitrarea CNAIR
-având în vedere cele prezentate mai sus, vă rog să inițiați un proiect de hotărâre privind aprobarea încheierii acordului de reabilitare a drumurilor aparținând orașului Boldești-Scăeni ce vor fi utilizate de către S.C. ECOMINERAL RESOURCES S.R.L.

